
DR 31.10.2016                                                                                                                                                   87               

 

Timbalan Yang di-Pertua [Datuk Seri Dr. Ronald Kiandee]: Tidak beri Yang 
Berhormat. Duduklah Yang Berhormat Putatan. 

Dato' Johari bin Abdul [Sungai Petani]: Sebab itu, akhir sekali, point yang 
terakhir. Kalaulah kita betul-betul sayangkan rakyat kita, saya mencadangkan untuk 
pemerintah memikirkan, adakah patut kerajaan atau penjawat-penjawat awam ini 
berpencen pada umur 60 tahun? Saya minta supaya kerajaan kaji balik kerana masa British 
memperkenalkan pencen 55 tahun, British tahu they are good people, qualified people yang 
selepas dia pencen dia boleh berniaga pada umur 55 tahun. Sebab 55 tahun masih muda 
untuk dia ceburkan berniaga. Sekarang ini masuk 60 tahun tidak mungkin itu akan berlaku. 

Sebab itu saya mencadangkan kepada kerajaan, fikirkan penjawat-penjawat awam bukan 
saja dia pencen pada umur 60 tahun tetapi bagi dia opsyen kepada 40 tahun.  

Maknanya, kalau dia berumur 40 tahun, dan dia pencen, dan dia ada pencen, dia 
boleh berniaga maknanya, kalau dia berniaga masa dia berhenti atau pun dia mengambil 
opsyen umur 40 tahun, maknanya dia ada good 20- at least 20 more years untuk dia 
berniaga dan dia rasa selesa kerana dia rasa dia akan ada pencen. Saya mencadangkan 
Tuan Yang di-Pertua, supaya kerajaan lihat balik dengan adanya optional ini, maka anak-
anak muda kita yang keluar dari universiti bolehlah mengambil tempat mereka. Ini tidak, 
sebab masing-masing nak kejar umur 60 tahun, akhirnya apakah yang berlaku? Bukan 
sahaja kita tidak mempunyai entrepreneur yang baik tetapi juga anak-anak muda kita yang 
keluar daripada universiti-universiti ini tidak mempunyai pekerjaan. Oleh sebab apakah? Ini 
kerana masing-masing tidak mahu turun dan mereka juga nak tunggu pencen sampai 60 
tahun.  

Kalau kita pergi jabatan-jabatan kerajaan, kadang-kadang kita naik malu, kita 
tengok bagaimana staf-staf yang berumur 60 tahun bukan sahaja tidak mempunyai tenaga 
untuk terus pada umur 59 ke 60 tahun, tetapi sepatutnya anak-anak mudalah yang berada 
di tempat itu dan memberikan- apa nama, motivasi yang lebih baik kepada kementerian 
yang mereka terajui. 

Last sekali Tuan Yang di-Pertua, last sekali point ialah judi haram- seminit lagi. 
Apakah peranan Kementerian Kesejahteraan Bandar, Perumahan dan Kerajaan Tempatan 
dalam menentukan supaya lesen hiburan berkeluarga ini? Sebab punca masalah perjudian 
yang berlaku dalam bandar dan luar bandar, di premis-premis ini kerana lesen hiburan 
berkeluarga. Di belakang lesen hiburan berkeluarga berlakunya segala macam maksiat, judi 
haram, dadah dan sebagainya. Saya minta kerajaan khususnya kementerian melihat 
supaya lesen ini dihapuskan dan diharamkan terus. Terima kasih Tuan Yang di-Pertua. 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Setiawangsa. 

 

6.04 ptg. 

Dato’ Ahmad Fauzi Zahari [Setiawangsa]: Bismillahir Rahmanir Rahim. Tuan 
Yang di-Pertua, saya mempunyai hanya tiga, empat perkara yang hendak dibangkitkan 
pada hari ini. 

Saya ingin mengucapkan tahniah kepada kerajaan yang telah membentangkan 
satu bajet bagi, “Menjamin Perpaduan dan Pertumbuhan Ekonomi, Menghemah 
Perbelanjaan Inklusif, Mensejahtera Kehidupan Rakyat Seluruh”. Saya ingin menjurus 
kepada TN50 atau Transformasi Nasional 2050 yang akan menjangkau 30 tahun dalam 
proses gerak kerjanya bagi membentuk negara bangsanya yang benar-benar berwibawa 
serta berminda par excellence. 

Saya secara peribadinya mengucapkan tahniah kepada Yang Berhormat saudara 
Khairy Jamaluddin iaitu Menteri Belia dan Sukan yang telah diamanahkan oleh kerajaan, 
untuk memacu discourse. Iaitu wacana secara langsung dengan rakyat terutamanya 
Generasi Y bagi melihat apakah cita rasa mereka bagi kita memformulasikan INSO ini. 
Persoalan yang timbul sekarang ialah apakah jadi dengan Wawasan 2020 ini yang akan 
habis pada tiga, empat tahun dari sekarang. 

 

 



Timbalan Yang di-Pertua [Datuk Seri Dr. Ronald Kiandee]: Tidak beri Yang Berhormat. Duduklah Yang Berhormat Putatan. Dato' Johari bin Abdul [Sungai Petani]: Sebab itu, akhir sekali, point yang terakhir. Kalaulah kita betul-betul sayangkan rakyat kita, saya mencadangkan untuk pemerintah memikirkan, adakah patut kerajaan atau penjawat-penjawat awam ini berpencen pada umur 60 tahun? Saya minta supaya kerajaan kaji balik kerana masa British memperkenalkan pencen 55 tahun, British tahu they are good people, qualified people yang selepas dia pencen dia boleh berniaga pada umur 55 tahun. Sebab 55 tahun masih muda untuk dia ceburkan berniaga. Sekarang ini masuk 60 tahun tidak mungkin itu akan berlaku. Sebab itu saya mencadangkan kepada kerajaan, fikirkan penjawat-penjawat awam bukan saja dia pencen pada umur 60 tahun tetapi bagi dia opsyen kepada 40 tahun. Maknanya, kalau dia berumur 40 tahun, dan dia pencen, dan dia ada pencen, dia boleh berniaga maknanya, kalau dia berniaga masa dia berhenti atau pun dia mengambil opsyen umur 40 tahun, maknanya dia ada good 20- at least 20 more years untuk dia berniaga dan dia rasa selesa kerana dia rasa dia akan ada pencen. Saya mencadangkan Tuan Yang di-Pertua, supaya kerajaan lihat balik dengan adanya optional ini, maka anak- anak muda kita yang keluar dari universiti bolehlah mengambil tempat mereka. Ini tidak, sebab masing-masing nak kejar umur 60 tahun, akhirnya apakah yang berlaku? Bukan sahaja kita tidak mempunyai entrepreneur yang baik tetapi juga anak-anak muda kita yang keluar daripada universiti-universiti ini tidak mempunyai pekerjaan. Oleh sebab apakah? Ini kerana masing-masing tidak mahu turun dan mereka juga nak tunggu pencen sampai 60 tahun. Kalau kita pergi jabatan-jabatan kerajaan, kadang-kadang kita naik malu, kita tengok bagaimana staf-staf yang berumur 60 tahun bukan sahaja tidak mempunyai tenaga untuk terus pada umur 59 ke 60 tahun, tetapi sepatutnya anak-anak mudalah yang berada di tempat itu dan memberikan- apa nama, motivasi yang lebih baik kepada kementerian yang mereka terajui. Last sekali Tuan Yang di-Pertua, last sekali point ialah judi haram- seminit lagi. Apakah peranan Kementerian Kesejahteraan Bandar, Perumahan dan Kerajaan Tempatan dalam menentukan supaya lesen hiburan berkeluarga ini? Sebab punca masalah perjudian yang berlaku dalam bandar dan luar bandar, di premis-premis ini kerana lesen hiburan berkeluarga. Di belakang lesen hiburan berkeluarga berlakunya segala macam maksiat, judi haram, dadah dan sebagainya. Saya minta kerajaan khususnya kementerian melihat supaya lesen ini dihapuskan dan diharamkan terus. Terima kasih Tuan Yang di-Pertua. Timbalan Yang di-Pertua [Datuk Seri Dr. Ronald Kiandee]: Yang Berhormat Setiawangsa. 6.04 ptg. Dato' Ahmad Fauzi Zahari [Setiawangsa]: Bismillahir Rahmanir Rahim. Tuan Yang di-Pertua, saya mempunyai hanya tiga, empat perkara yang hendak dibangkitkan pada hari ini. Saya ingin mengucapkan tahniah kepada kerajaan yang telah membentangkan satu bajet bagi, "Menjamin Perpaduan dan Pertumbuhan Ekonomi, Menghemah Perbelanjaan Inklusif, Mensejahtera Kehidupan Rakyat Seluruh". Saya ingin menjurus kepada TN50 atau Transformasi Nasional 2050 yang akan menjangkau 30 tahun dalam proses gerak kerjanya bagi membentuk negara bangsanya yang benar-benar berwibawa serta berminda par excellence. Saya secara peribadinya mengucapkan tahniah kepada Yang Berhormat saudara Khairy Jamaluddin iaitu Menteri Belia dan Sukan yang telah diamanahkan oleh kerajaan, untuk memacu discourse. Iaitu wacana secara langsung dengan rakyat terutamanya Generasi Y bagi melihat apakah cita rasa mereka bagi kita memformulasikan INSO ini. Persoalan yang timbul sekarang ialah apakah jadi dengan Wawasan 2020 ini yang akan habis pada tiga, empat tahun dari sekarang.